text: Ulovligt fyrværkeri bag hærværk?
  29 december 2015 kl. 10.32
  
  
  Politiet har mistanke om, at der er brugt ulovligt krudt til at begå hærværk.
  
  Hærværket gik ud over en postkasse på Åvej i Gram.
  Den blev natten til mandag sprængt i stumper og stykker.
  Sprængningen var så voldsom, at politiet har mistanke om, at der har været ulovligt fyrværkeri indblandet.
  Derfor hører politiet gerne fra dig, hvis du hører om hærværket eller kender gerningsmanden. Politiet træffes på tlf. 114.
  